van willem de kempene
het sijn comen in rechte inde banc voir meyer en scepen van loven jannes
claes die overmids vonnisse van scepen brieven van loven geleyt is tot allen
den goeden beruerlic en omberuerlic henrix van lare soe waer
die belegen sijn in deen zijde en willem de kempene van
nederhockezele als momboir gheertruyden claes sijns wijfs
daer de voirs jannes versochte met sijnen gelevden voir
spreke want de voirs willem hem ongebruyc dede aen
een half boender lants leens gelegen te nederhockezele
op dwaesvelt tusschen de goede steven claes en de goede
des cloesters van sinte mychiels comen met den eene
eynde aen der camen hof dat hij sijn hande dair
laf lichten soude en datmen hem in sijne beleyde
vande voirs goede hielde dwelc geschiet dede de
voirs willem een aensprake ten voirs janes wt met
sijnen gelevden voirspreke in deser vueghen seggende
dat hij der voirs gheertruden na staet der heiligher
kerken getrout hadde en dat de selve gheertruyt tvoirs
stuck lants gecocht en vercregen hadde jeghen henr
van lare en daer af guedinge ontfaen vanden
selve henricke voir den stedehoude of meye des heen
sabs van sinte mychiels daer af datme de voirscr
goede te leene hielde en den manen van leene
des abs voirscr en dat gesciet wae eer de voirscr
jannes tot den voirs goeden beleyt was Seggen
voert de voirs willem dat t tijt als de voirs gued
gesciede een geheten jannes van lare die na den
rechte der stat van loven voir de vors guedinge
tot den voirs goeden des voirs henrix van lave
geleyt was tselve sijn beleyt quijtgescoude hadde